CELEX: 31987R0547
Language: el
Date: 1987-02-23 00:00:00
Title: Κανονισμός (ΕΟΚ) αριθ. 547/87 του Συμβουλίου της 23ης Φεβρουαρίου 1987 για την τροποποίηση του κανονισμού (ΕΟΚ) αριθ. 1698/85 για την επιβολή οριστικού δασμού αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας

Avis juridique important

|

31987R0547

Κανονισμός (ΕΟΚ) αριθ. 547/87 του Συμβουλίου της 23ης Φεβρουαρίου 1987 για την τροποποίηση του κανονισμού (ΕΟΚ) αριθ. 1698/85 για την επιβολή οριστικού δασμού αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας  

Επίσημη Εφημερίδα αριθ. L 056 της 26/02/1987 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 547/87 ΤΟΥ ΣΥΜΒΟΥΛΙΟΥ  της 23ης Φεβρουαρίου 1987  για την τροποποίηση του κανονισμού (ΕΟΚ) αριθ. 1698/85 για την επιβολή οριστικού δασμού αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 12,  την πρόταση που υπέβαλε η Επιτροπή μετά από διαβουλεύσεις στα πλαίσια της Συμβουλευτικής Επιτροπής, όπως προβλέπεται στον προαναφερόμενο κανονισμό,  Εκτιμώντας ότι:  (1) Το Συμβούλιο, με τον κανονισμό (ΕΟΚ) αριθ. 1698/85 (2), επέβαλε οριστικό δασμό αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας και συγχρόνως εξαίρεσε, από την εφαρμογή αυτού του δασμού, ορισμένες μικρού μεγέθους ηλεκτρονικές γραφομηχανές επειδή υπάγονται σε διαφορετική κατηγορία από εκείνες που κατασκευάζονται στην Κοινότητα. Επιπλέον, με τους κανονισμούς (ΕΟΚ) αριθ. 3002/85 (3) και (ΕΟΚ) αριθ. 2127/86 (4), το Συμβούλιο, για τους ίδιους λόγους, εξαίρεσε από την εφαρμογή αυτού του δασμού άλλους τύπους γραφομηχανών.  (2) Εν συνεχεία, διαπιστώθηκε ότι οι ακόλουθοι νέοι τύποι δεν ήταν δυνατό να συγκριθούν με κανένα από τους τύπους ηλεκτρονικών γραφομηχανών που παράγονται στην Κοινότητα:  - Canon: S 61 (Typestar 6 II),  - Epson: «Word Bank».  (3) Συνεπώς, αυτοί οι τύποι θα πρέπει να εξαιρεθούν από την εφαρμογή του δασμού αντιντάμπινγκ και ότι ο κανονισμός (ΕΟΚ) αριθ. 1698/85 θα πρέπει να τροποποιηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1698/85, η παράγραφος 3 αντικαθίσταται από το ακόλουθο κείμενο:  «3. Ο δασμός δεν εφαρμόζεται για τους κατωτέρω τύπους που κατασκευάζονται από τις ακόλουθες εταιρείες:  - Brother Industries Ltd: EP 20, EP 22, EP 41, EP 43, EP 44, TC 600  - Canon Inc.: S 10 (Typemate 10), S 50 (Typestar 5), S 51 (Typestar 5), S 50R (Typestar 5R), S 60 (Typestar 6), S 61 (Typestar 6 II), S 70 (Typestar 7)  - Casio Computer Co Ltd: CW 10, CW 11, CW 20, CW 21, CW 25  - Epson: "Word Bank"  - Matsushita (Panasonic): RK-H 500  - Sharp Corporation: PA 950, PA 1000  - Silver Seiko Ltd: EXD 10 (Tescomate 55), EXD 15 (Tescomate/Tescomatic X 77).»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Φεβρουαρίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 163 της 22. 6. 1985, σ. 1.  (3) ΕΕ αριθ. L 288 της 30. 10. 1985, σ. 5.  (4) ΕΕ αριθ. L 187 της 9. 7. 1986, σ. 3.